Art i Història al Mercat Medieval d'Alaquàs
19/08/2005 12:39:00

# Art i Història al Mercat Medieval d'Alaquàs

*   19/08/2005 12:39:00
*   [Imprimir](#)
*   Compartir
*    https://www.alaquas.org/documento.asp?id\_do=9645

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9645%2F1&title=Ajuntament%20d%27Alaqu%C3%A0s.%20Prensa.Art%20i%20Hist%C3%B2ria%20al%20Mercat%20Medieval%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9645/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9645/9645_Form_4.jpg)](https://www.alaquas.org/ficheros/documentos/2005/2/9645/9645_Form_10.jpg "<a href='https://www.alaquas.org/ficheros/documentos/2005/2/9645/9645_Form_10.jpg' target=_blank><i class='fa fa-external-link' aria-hidden='true'></i>.Art i Història al Mercat Medieval d'Alaquàs</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=9645&idioma=1&autotraduce=0)

Amb aquesta activitat es vol mostrar de forma lúdica els aspectes quotidians de l'època medieval a través de l'artesania, el divertiment i l'art popular

Alaquàs celebra enguany la XI edició del Mercat Medieval. El dissabte 27 d'agost a les 18 hores tindrà lloc la inauguració amb una cercavila que anunciarà l'esdeveniment. El mercat, que romandrà obert fins les 2 de la matinada dissabte i diumenge, es desenvoluparà a les  rodalies del Castell i la plaça del Santíssim.

Es tracta d'una activitat organitzada per l'Ajuntament d'Alaquàs amb la qual es vol crear una ambientació que mostre de forma lúdica com es vivia a l'Edat Mitjana, com era l'artesania, els menjars, la gent, la música i els diversos jocs. Com a altres anys, disposarà d'una gran quantitat de parades d'artesania, productes típics i tallers. A aquestes parades es podran adquirir productes alimentaris artesans com xocolata i torrons, i comprar plantes medicinals i joguines de fusta, entre d'altres coses.

Al mercat també serà possible contemplar treballs de ferrer, espart, argila, fusta i moltes més activitats de mestres d'oficis dels gremis antics. Serà al Claustre del Castell on es realitzaran aquestes demostracions fetes per artesans i artesanes d'Alaquàs. El dissabte aquesta activitat es farà partir de les 22 hores mentre que el diumenge començarà a les 18 h. Els tallers demostratius seran els següents: Escola d'artesania de boixet d'Alaquàs a càrrec de Leo Baño, taller de teixit artesà per Óscar Rodríguez, taller de pintura en tela i fusta per Mª Carmen Mallou Calvo, taller de socarrat per Vicenta Juliá Cebrián, taller de talla i escultura en fusta a càrrec d'Hèlios Torralba, taller de gravats per Sonia Verdún Labrador i, com a novetat, participaran els joves Adrián Momparler de la Encarnación amb un taller de pintura, Patrícia Sanfelix Juliá que farà taller d'acuarel.la i Amparo López García amb un taller de sabó artesà.

Així mateix, al llarg de la celebració del mercat hi haurà diferents espectacles al carrer. Per una banda, el grup Mountain Kids animarà el mercat durant les dues jornades amb música i ball, i, per un altra, hi haurà malabars, trapezi, acrobàcia, cercaviles i moltes més activitats amb què el grup Akrus Morbus farà gaudir tots els assistents. Hi haurà també diversos espectacles entre els quals cal destacar el de falconeria (amb mussols, àguiles, falcons i altres impressionants aus rapinyaires), el de faquir i el de l'encantador de serps. Els xiquets i xiquetes també tindran el seu lloc al mercat ja que hi haurà una granja d'animals i una ludoteca infantil on podran jugar amb jocs tradicionals i cavalls de fusta i construir titelles.